# Hal Ashby

| Hal Ashby |
| --- |
| Biografske informacije |
| Rođenje | William Hal Ashby (1929-septembra-02)2. septembra 1929. Ogden, Utah SAD |
| Smrt | 27. decembra 1988. (dob: 59) Malibu, California, SAD |
| Profesionalne informacije |
| Zanimanje | montažer filmski režiser filmski producent |
| Opus |
| Djelatni period | 1965 - 1988 |
| Znamenita djela |
| *Povratak ratnika* *Dobrodošli, g. Chance* |
| Inspiracija |
| proširi
Na
* Sean Penn
 |

**Hal Ashby** (Ogden, 2. rujna 1929. - Malibu, 27. prosinca 1988.), američki filmski montažer, a kasnije i redatelj.

## Mlade godine

Rodio se u gradu Ogdenu u saveznoj državi Utah u mormonskoj obitelji. Mladost je proveo burno - roditelji su mu se razveli, otac mu je počinio samoubojstvo, sam se oženio vrlo mlad, sa 19 godina, i ubrzo zatim i razveo. Odustao je od srednje škole te se naposlijetku preselio u Kaliforniju.

## Karijera

Po vlastitim riječima, imao je oko 50-ak poslova prije nego li je konačno dobio posao kao montažer na filmu. 1967. čak je osvojio Oscara za montažu u filmu "U vrelini noći." Na nagovor mentora, redatelja Normana Jewisona, Ashby je sa 40 godina konačno i sam režirao svoj prvi film, tragikomediju "Stanodavac" iz 1970.

Kasnije je, ponajviše u 70-ima, razvio osebujnu i uspješnu karijeru kao redatelj koji zagovara liberalne stavove i humanizam te je dobio i nominaciju za Oscara i Zlatni globus za najbolju režiju za film "Povratak veterana" iz 1978., a mnogo je puta nominiran i za Zlatnu palmu. Film "Holivudski frizer" je navodno režirao prema memoarima svoje supruge Joan Marshall. Njegov najhvaljeniji film je društvena satira "Dobrodošli, g. Chance".

No, počeo je gubiti slavu u 80-ima režiravši samo slabo poznate fimove. Kako bi skrenuo svoju karijeru prema pozitivnom, prestao je uzimati droge, ošišao svoju dugu kosu i skratio bradu kako bi djelovao "respektabilnije", ali je dobivao samo radove na televiziji. Umro je sa 59 godina od raka gušterače.

## Zanimljivosti

* Bio je vegetarijanac.
* Sean Penn je svoj prvi film kojeg je režirao, "**The Indian Runner**", posvetio Ashbyju.
* U skoro svakom filmu kojeg je režirao, pojavio se u malom cameo nastupu.
* U filmu *Holivudski frizer* peva se srpska pesma "Tamo daleko" u sceni pred evakuaciju prostorije za svečanosti.
* 10 glumaca u njegovim filmovima od 1970. do 1979. dobilo je nominacije za Oscara: Jack Nicholson i Randy Quaid za film "Posljednji zadatak", Jack Warden za film "Holivudski frizer", Bruce Dern i Penelope Milford za film "Povratak veterana", te Peter Sellers za film "Dobrodošli, g. Chance", dok su Lee Grant, Jon Voight, Jane Fonda i Melvyn Douglas osvojili te nagrade. Četvero glumaca osvojilo je uz to i Zlatni globus: Jon Voight i Jane Fonda za "Povratak veterana" te Peter Sellers i Melvyn Douglas za "Dobrodošli, g. Chance".

## Filmografija

* *Stanodavac* (1970)
* *Harold i Maude* (1971)
* *Posljednji zadatak* (1973)
* *Holivudski frizer* (1975)
* *Na putu slave* (1976)
* *Povratak veterana* (1978)
* *Dobrodošli, g. Chance* (1979)
* *Second-Hand Hearts* (1981)
* *Lookin' to Get Out* (1982)
* *Let's Spend the Night Together* (1982)
* *The Slugger's Wife* (1985)
* *8 Million Ways to Die* (1986)
* *Jake's Journey* (1988) (TV)

## Vanjske veze

* IMDb profil
* Profil Hala Ashbya